CELEX: 62013CA0606
Language: hr
Date: 2015-10-01 00:00:00
Title: Predmet C-606/13: Presuda Suda (sedmo vijeće) od 1. listopada 2015. (zahtjev za prethodnu odluku koji je uputio Kammarrätten i Sundsvall – Švedska) – OKG AB protiv Skatteverket (Zahtjev za prethodnu odluku — Direktiva 2003/96/EZ — Članak 4. i članak 21. — Direktiva 2008/118/EZ — Direktiva 92/12/EEZ — Članak 3. stavak 1. — Područje primjene — Propis države članice — Ubiranje poreza na toplinsku snagu nuklearnih reaktora)

16.11.2015   
            
            
               HR
            
            
               Službeni list Europske unije
            
            
               C 381/4
            
         Presuda Suda (sedmo vijeće) od 1. listopada 2015. (zahtjev za prethodnu odluku koji je uputio Kammarrätten i Sundsvall – Švedska) – OKG AB protiv Skatteverket
   (Predmet C-606/13) (1)
   
   ((Zahtjev za prethodnu odluku - Direktiva 2003/96/EZ - Članak 4. i članak 21. - Direktiva 2008/118/EZ - Direktiva 92/12/EEZ - Članak 3. stavak 1. - Područje primjene - Propis države članice - Ubiranje poreza na toplinsku snagu nuklearnih reaktora))
   (2015/C 381/03)
   Jezik postupka: švedski
   
      Sud koji je uputio zahtjev
   
   Kammarrätten i Sundsvall
   
      Stranke glavnog postupka
   
   
      Tužitelj: OKG AB
   
      Tuženik: Skatteverket
   
      Izreka
   
   
               1.
            
            
               Članak 4. stavak 2. i članak 21. stavak 5. Direktive Vijeća 2003/96/EZ od 27. listopada 2003. o restrukturiranju sustava Zajednice za oporezivanje energenata i električne energije ne protive se nacionalnom propisu, kao što je onaj u predmetu u glavnom postupku, koji propisuje ubiranje poreza koji se obračunava na toplinsku snagu nuklearnih reaktora jer taj porez nije obuhvaćen područjem primjene te direktive.
            
         
               2.
            
            
               Direktivu Vijeća 92/12/EEZ od 25. veljače 1992. o općim aranžmanima za proizvode koji podliježu trošarinama te o držanju i prometu tih proizvoda i njihovu praćenju treba tumačiti na način da porez koji se obračunava na toplinsku snagu nuklearnog reaktora ne predstavlja „trošarinu” u smislu te direktive.
            
         
      (1)  SL C 39, 8. 2. 2014.